# metadata.dc.description.abstract[].value
En educació, tenim al davant una oportunitat d'or. Aquest proper curs presenta novetats importants. Segons els currículums vigents, tots els ensenyaments no superiors, això és primària, secundària i batxillerat, hauran de ser competencials d'inici a fi, després d'uns anys d'adaptació progressiva. Aquest fet implica un canvi important en la concepció que tenim de l'educació, i hauria de servir per contagiar els estudis superiors, inclosos els universitaris, d'aquesta manera de fer. I també hauria d'impregnar les proves d'accés a la universitat fins al moll de l'os, atès que condicionen molt fortament la manera de programar els ensenyaments al batxillerat.

# metadata.dc.source[].value
Divulgació i Premsa (Genètica, Microbiologia i Estadística)